CELEX: 31977R1386
Language: el
Date: 1977-06-21 00:00:00
Title: Κανονισμός (ΕΟΚ) αριθ. 1386/77 τού Συμβουλίου τής 21ης Ιουνίου 1977 περί τροποποιήσεως τού κανονισμού (ΕΟΚ) αριθ. 2727/75 «περί κοινής οργανώσεως αγοράς στόν τομέα τών σιτηρών»

Avis juridique important

|

31977R1386

Κανονισμός (ΕΟΚ) αριθ. 1386/77 τού Συμβουλίου τής 21ης Ιουνίου 1977 περί τροποποιήσεως τού κανονισμού (ΕΟΚ) αριθ. 2727/75 «περί κοινής οργανώσεως αγοράς στόν τομέα τών σιτηρών»  

Επίσημη Εφημερίδα αριθ. L 158 της 29/06/1977 σ. 0001 - 0001 Ελληνική ειδική έκδοση: Κεφάλαιο 03 τόμος 18 σ. 0171  Ισπανική ειδική έκδοση: Κεφάλαιο 03 τόμος 12 σ. 0219  Πορτογαλική ειδική έκδοση : Κεφάλαιο 03 τόμος 12 σ. 0219 

ΚΑΝΟΝΙΣΜΟΣ (ΕΟΚ) αριθ. 1386/77 ΤΟΥ ΣΥΜΒΟΥΛΙΟΥ της 21ης Ιουνίου 1977 περί τροποποιήσεως του κανονισμού αριθ. 2727/75 "περί κοινής οργανώσεως αγοράς στον τομέα των σιτηρών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 227,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι οι πραγματοποιηθείσες δαπάνες από τα Κράτη μέλη συνεπεία των υποχρεώσεων που απορρέουν από την εφαρμογή του κανονισμού (ΕΟΚ) αριθ. 2727/77 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(2), όπως  τροποποιήθηκε τελευταία από τον κανονισμό (ΕΟΚ) 1151/77(3), χρηματοδοτούνται από το τμήμα εγγυήσεων του Γεωργικού Ταμείου Προσανατολισμού και Εγγυήσεως με τα άρθρα 2 και 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της  χρηματοδοτήσεως της κοινής γεωργικής πολιτικής (4), που τροποποιήθηκε τελευταία από τον κανονισμό (ΕΟΚ) αριθ. 2788/72(5)- ότι, εν τούτοις, δυνάμει του άρθρου 227 παράγραφος 2 της συνθήκης και ελλείψει αντιθέτων διατάξεων προς θέσπιση από το Συμβούλιο, η κοινοτική χρηματοδότηση δεν εφαρμόζεται για τις δαπάνες τις προερχόμενες από την εφαρμογή του κανονισμού (ΕΟΚ) αριθ.  2727/75 στα υπερπόντια διαμερίσματα της Γαλλίας- ότι από τη στιγμή που αναπτύσσονται σ' αυτά τα διαμερίσματα δραστηριότητες στον τομέα των σιτηρών και οι δραστηριότητες αυτές αποκτούν κάποια σπουδαιότητα για την τοπική οικονομία, δεν δικαιολογείται πλέον ο αποκλεισμός εκ της κοινοτικής χρηματοδοτήσεως  των δαπανών που πραγματοποιήθηκαν στις εν λόγω κτήσεις συνεπεία της κοινοτικής νομοθεσίας που εφαρμόζεται στο σχετικό τομέα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 2727/75 συμπληρώνεται από το ακόλουθο άρθρο:  "Άρθρο 23α Το άρθρο 40 παράγραφος 4 της συνθήκης και οι εκδοθείσες διατάξεις για την εφαρμογή του άρθρου 40, εφαρμόζονται, εφ' όσον πρόκειται περί του τμήματος εγγυήσεως του Ευρωπαϊκού Γεωργικού Ταμείου Προσανατολισμού και Εγγυήσεως, στα υπερπόντια διαμερίσματα  της Γαλλίας για τα προϊόντα που προβλέπονται στο άρθρο 1."  Άρθρο 2  Ο παρών κανονισμός αρχίζει να ισχύει την 7η Αυγούστου 1977.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 21 Ιουνίου 1977.  Για το Συμβούλιο Ο Πρόεδρος J. SILKIN  (1) Γνώμη δοθείσα την 17.6.1977 (δεν έχει δημοσιευθεί ακόμη στην Επίσημη Εφημερίδα).  (2) ΕΕ αριθ. Ν 281 της 1.11.1975, σ. 1.  (3) ΕΕ αριθ. Ν 136 της 2.6.1977, σ. 1.  (4) ΕΕ αριθ. Ν 94 της 28.4.1970, σ. 13.  (5) ΕΕ αριθ. Ν 295 της 30.12.1972, σ. 1.